Γιώργος Γκαντίνας

Ο Γιώργος Γκαντίνας (6 Μαΐου 1944) είναι Έλληνας παλαίμαχος τερματοφύλακας. Θεωρούνταν ένας από τους καλύτερους της Ελλάδας στην εποχή του, αλλά αγωνιζόταν κυρίως ως αναπληρωτής του Νίκου Χρηστίδη. Προήλθε από τα τμήματα νέων του Άρη. Αγωνίστηκε στην κύρια ομάδα του Άρη από το 1966 έως το 1973, ενώ τη σεζόν 1963-64 έπαιξε ως δανεικός στo Νικηφόρο Φλώρινας. Oι «Μπέμπηδες του Βορρά» – η θρυλική ομάδα ποδοσφαίρου του «Νικηφόρου» ΦλώριναςΕφημερίδα Μακεδονία, 1/8/1963, σελ. 5 με τη φανέλα του οποίου κέρδισε το πρωτάθλημα Βορειοδυτικής Μακεδονίας και την άνοδο της ομάδας στη Β΄ Εθνική Κατηγορία (7 Ιουνίου 1964).7 Ιουνίου 1964 – Ο «Νικηφόρος» Φλώρινας στη Β΄ Εθνική. Οι μεγάλες στιγμές της ανόδου.
Το Νοέμβριο του 1973 ο Πανσερραϊκός είχε τερματοφύλακα τον Διονυσιάδη που τραυματίστηκε και έτσι ξέμεινε η ομάδα από έμπειρο πορτιέρο. Βρήκε την ευκαιρία ο τότε πρόεδρος του Άρη, ο Νίκος Καμπάνης, και παραχώρησε τον Γκαντίνα (που παρέμενε μονίμως αναπληρωματικός του Χρηστίδη) με ελεύθερη μετεγγραφή στον Πανσερραϊκό.

 Προσωπική ζωή 

Ήταν μικρότερος αδελφός του επίσης τερματοφύλακα του Άρη, Ηρακλή Γκαντίνα.

 Παραπομπές 

Κατηγορία:Έλληνες ποδοσφαιριστές
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Άρη Θεσσαλονίκης